<classify> JUMLA ya wanafunzi 184 mkoani Pwani wamepata mimba wakiwemo wa sekondari 144 na wa shule za msingi 40 katika kipindi cha kuanzia Januari hadi Desemba mwaka huu.Akizungumza mjini hapa, Mkuu wa Mkoa wa Pwani, Evarist Ndikilo wakati wa Kikao cha Ushauri ya Mkoa RCC alisema katika kukabili hilo, lazima wazazi na wadau mbalimbali waweke mikakati ya kukabili changamoto hiyo.Ndikilo alisema kwa mwaka huu ufaulu umeongezeka ambako jumla ya wanafunzi waliofanya mitihani ya kumaliza elimu ya msingi walikuwa 29,914 na waliofaulu wc65.Alisema kutokana na ufaulu huo mkoa imeshika nafasi ya 10 kutokana nafasi ya 11 hivyo kuwa na asilimia 85.1 kutoka asilimia 77.3 ikilinganishwa na mwaka 2018 ikiwa imevuka wastani wa asilimia 72 ya kitaifa.Kutokana na ufaulu huu, mkoa unakabiliwa na upungufu wa vyumba vya madarasa 59 ambapo wanafunzi 2,918 watakosa nafasi za kwenda sekondari moja kwa moja itabidi wasubiri hadi vyumba hivyo vitakapokuwa vimekamilika ifikapo Januari 30, mwakani, amesema Ndikilo.Aidha, alisema wanafunzi hao ni kutoka kwenye halmashauri za Chalinze, Kisarawe na Mkuranga huku halmashauri tisa zikiwa zimepeleka wanafunzi moja kwa moja.Kama tulivyokubaliana halmashauri zihakikishe zinakamilisha ujenzi wa vyumba vya madarasa ili ikifika mwakani vyumba hivyo viwe vimekamilika ili wanafunzi waliokosa nafasi wawahi masomo, alisema Ndikilo.  <topic>: kitaifa 